สวัสดีค่ะ เวลาเครียดมากๆหนูทำร้ายตัวเอง ด้วยการตบหน้าตัวเอง ของใกล้มือที่หาได้ก็จะมาตีตัวเอง พอตีแล้วก็จะหาย ปกติทุกอย่าง พึ่งจะเป็นได้2ปีหลังจากออกลูกค่ะ
สวัสดีค่ะ อาการเครียด ทำร้ายตัวเองนั้น หากเป็นชั่วคราว เหมือนเป็นปฏิกิริยาที่ตอบสนองต่อความเครียด อาจจะเกิดจาก ความเครียดสะสม ภาวะซึมเศร้า โรคซึมเศร้า การเปลี่ยนแปลงทางอารมณ์ แต่ถ้าเป็นมาเรื้อรัง อาจจะนึกถึงความผิดปกติของบุคลิกภาพ ภาวะจิตเภทอาจมีการเห็นภาพหลอนได้ยินเสียงผิดปกติ หรือมีการเปลี่ยนแปลงทางอารมณ์อย่างรุนแรงไปได้หากมีพฤติกรรมทำร้ายตนเองชัดเจน ร่วมกับหดหู่ เก็บตัวมากขึ้น พฤติกรรมการกินการนอนเปลี่ยนไป ทำให้ไม่สามารถไปทำงาน เข้าสังคม หรือเลี้ยงดูบุตรได้ตามปกติ ควรรีบไปพบแพทย์เพื่อประเมินสุขภาพจิต หาสาเหตุที่แน่ชัด รักษาตามสาเหตุด้วยยาและการทำจิตบำบัดต่อเนื่องเบื้องต้นนึกถึงคนที่เรารักไว้มากๆ รักตัวเองให้มากๆด้วยเช่นกัน หาสิ่งที่ชอบทำเพื่อผ่อนคลายและเบี่ยงเบนความสนใจจากความเครียดที่มี พูดคุยระบายปัญหากับผู้ที่ไว้ใจได้ก่อน